open-index/open-wikipedia-markdown huggingface dataset:
எசேக்கியேல்

**எசேக்கியேல்** (; ;; *அரபி*:حزقيال; *அர்த்தம்*:'கடவுள் பலப்படுத்துவார்') என்பவர் எபிரேய விவிலியத்திலுள்ள எசேக்கியேல் நூலில் மத்திய பாத்திரம் ஆவார்.

யூதம், கிறித்தவம், இசுலாம் என்பன எசேக்கியேலை எபிரேய தீர்க்கதரிசியாக ஏற்றுக் கொண்டுள்ளன. இவர் எருசலேமின் அழிவையும், யூதர்களின் மூன்றாம் தேவாலயம் பற்றியும் தீர்க்கதரிசனம் உரைத்த எசேக்கியேல் நூலின் ஆசிரியர் என நோக்கப்படுகின்றார்.

## குறிப்புகள்

## வெளியிணைப்புகள்

*Catholic Encyclopedia article
*Prophet Ezekiel Orthodox icon and synaxarion
*Ezek.org: The Seraphic Order Auxiliary

பகுப்பு:எபிரேய விவிலிய இறைவாக்கினர்கள்‎
காந்த மிதத்தல்

**காந்தத்தால் மிதத்தல்** (Magnetic levitation) என்பது எந்த ஒரு பொருளின் உதவியும் இல்லாமல், ஒத்த துருவங்கள் ஒன்றையொன்று விலக்கும் என்ற காந்த சக்தியை மட்டும் கொண்டு ஒரு பொருள் மிதப்பதைக் குறிக்கின்றது. (படம்) இந்த தொழில்நுட்பம் தற்போது தொடர்வண்டி வரையிலும் விரிந்துள்ளது குறிப்பிடத்தக்கது.

பகுப்பு:காந்தவியல்
பகுப்பு:தொழினுட்பம்
காந்தமிதவுந்து

180px|thumb|காந்தத்தால் மிதக்கும் வண்டியின் நுட்ப வரைபடம்
180px|thumb|மிதக்கும் தொடர்வண்டி
180px|thumb|காந்தத்தால் மிதத்தல்

**காந்தமிதவுந்து** அல்லது **மிதக்கும் தொடர்வண்டி** என்பது காந்தத்தால் மிதத்தல் தொழில்நுட்பம் மூலம் சக்கரங்களின் உதவியில்லாமல் மிதந்து கொண்டே செல்லக்கூடிய தொடர்வண்டி ஆகும். இது ஊர்ந்து செல்ல ஆரம்பிக்கும் போது இதன் பாகங்கள் அனைத்தும் தரையில் படாது. காந்தப்பாதையில் செல்லும் இந்தத் தொடர்வண்டிகளின் வேகம் மணிக்கு 580 கிலோமீட்டர்களையும் தாண்டிச் செல்ல வல்லது.

## மேற்கோள்கள்

பகுப்பு:ஒற்றைத்தண்டவள தொடருந்துகள்
கசிவு (தாவரவியல்)

தாவரவியலில் 
**கசிவு** () எனப்படுவது, புற்கள் போன்ற சில கலன்றாவரங்களில், அவற்றின் இலைகளின் நுனியிலோ அல்லது ஓரங்களிலோ காழ்ச் சாறானது கசிந்து சிறுதுளிகளாக வெளியேறும் செயல்முறையைக் குறிக்கும். இந்த செயல்முறையினால் வெளியேறும் சிறுதுளிகள் தோற்றத்தில் பனித்துளியை ஒத்திருப்பினும், பனித்துளியானது தாவர மேற்பரப்பில் வளிமண்டலத்தில் உள்ள நீராவி ஒடுங்குவதனால் உருவாகும் நீர்த் துளியாக இருப்பதனால் இந்த கசிவு என்னும் செயல்முறையில் இருந்து வேறுபடும்.

## செயல்முறை
இரவு நேரங்களில் தாவர இலைகளில் உள்ள இலைவாய்கள் மூடியிருப்பதனால் ஆவியுயிர்ப்பு நிகழ்வதில்லை. மண்ணில் ஈரலிப்பு அதிகமாக இருக்கும்போது, வேர்களில் இருக்கும் நீர் அழுத்தம், மண் கரைசலில் இருக்கும் நீர் அழுத்தத்தைவிடக் குறைவாக இருப்பதனால், மண்ணிலிருந்து நீரானது வேரினுள் செல்லும். இதனால் வேரினுள் வேரமுக்கம் ஒன்று உருவாகும். இந்த வேரமுக்கமானது கீழிருந்து மேல்நோக்கி நீரைக் கடத்தும்போது, இலைகளிலுள்ள நீர்ச் சுரப்பிகள் மூலமாக நீரானது கசிந்து துளிகளாக வெளியேறும். ஆவியுயிர்ப்பினால் ஏற்படும் இழுவிசையை விட, வேரமுக்கமே இத்தகைய கசிவுக்குக் காரணமாகும்.

இந்தக் கசிவு செயல்முறையானது ஆவியுயிர்ப்பிலிருந்து பல விதங்களில் வேறுபடுகின்றது. ஆவியுயிர்ப்பானது முக்கியமாக இலையிலுள்ள இலைவாய், மற்றும் புறத்தோல், பட்டைவாய்களினூடாக நீராவி (சுத்தமான நீர்) வடிவில் வெளியேறுவதாகவும், கசிவானது இலையிலுள்ள நீர்ச்சுரப்பிகளினூடாக சேதன, அசேதனப் பொருட்களைக் (உப்புக்கள், சர்க்கரை, அமினோ அமிலம் போன்ற) கொண்ட திரவ வடிவில் வெளியேறுவதாகவும் இருக்கின்றது. ஆவியுயிர்ப்பு பகலில் ஒளி உள்ளபோது நிகழ்வதாகவும், கசிவானது பொதுவாக இரவு அல்லது விடிகாலை நேரங்களில் நிகழ்வதாகவும் இருக்கின்றது. கசிவானது முக்கியமாக வேரமுக்கம் காரணமாக நிகழ்வதாக இருக்கின்றது. ஆவியுயிர்ப்பு எல்லாவகைத் தாவரங்களிலும் நிகழும் அதேவேளை, கசிவானது குறிப்பிட்ட சில தாவரங்களில், குறிப்பாக பூண்டுவகைத் தாவரங்களில் (:en:Herbaceous plant) நிகழ்வதாகவும் இருக்கின்றது. நீர் குறைவான நேரத்தில், ஆவியுயிர்ப்பினால் தாவரங்கள் வாட (:en:Wilting) நேரிடும். ஆனால் நீர் குறைவான நேரத்தில் கசிவு நிகழ்வதில்லையாதலினால், கசிவினால் தாவரங்கள் வாடுவதில்லை.

## வேதிப்பொருட்கள்
கசிவினால் வெளியேறும் திரவத்தில் பல சேதன, அசேதன வேதிப்பொருட்கள் காணப்படும். அவற்றில் முக்கியமானவை சீனி, கனிம ஊட்டப்பொருட்கள் (Mineral nutrient), பொட்டாசியம் போன்றனவாகும். இந்தக் கசிவினால் தோன்றும் நீர்த்துளியானது உலர்ந்தால், வெள்ளை நிற படிவுபோல் இலையின் மேற்பரப்பில் தோன்றும்.

## மேலும் பார்க்க
* சவ்வூடு பரவல்
* ஆவியுயிர்ப்பு

## மேற்கோள்கள்

பகுப்பு:தாவர உடலியங்கியல்
மூடுபனி

[thumb|right|மூடுபனியைக் கொண்ட ஒரு தெரு. 200 மீட்டர் தூரத்தில் [துவிச்சக்கர வண்டியில் வருபவரைச் சரியாகப் பார்க்க முடியவில்லை. 400 மீட்டரில் உள்ள தெருமுனைக்கு அப்பால் பார்க்க முடியவில்லை.]]
**மூடுபனி** அல்லது **பனிப்புகார்** என்பது புவியின் மேற்பரப்பிற்கு அண்மையாக வளியில் நீர்த்துளிகளோ, அல்லது பனி படிகங்களோ தொங்கிக் கொண்டிருக்கும் நிலையைக் குறிக்கும். இது பொதுவாக ஈரலிப்பான நிலத்திற்கு அண்மையாகவோ, அல்லது ஏரி, குளம், கடல் போன்ற நீர்நிலைகளுக்கு அருகிலோ தோன்றும். இந்த மூடுபனியைப் போலன்றி முகில் புவி மேற்பரப்பை விட்டு விலகி மிகவும் உயரத்தில் தோன்றும் நீர்த் துளிகளின் தொகுப்பாகும். மூடுபனியின் அடர்த்தி, அதனூடாக ஊடுருவிப் பார்க்கக் கூடிய தூரம் என்பதைப் பொறுத்து ஆங்கிலத்தில் fog, mist என்று வெவ்வேறு பெயர்களைப் பெறுகின்றது. பனி இனூடாகப் பார்க்கப்படக் கூடிய தூரம் 1 இலிருந்து 2 கி.மீ. வரை வேறுபடும். ஆனால் மூடுபனி இனூடாகப் பார்க்கப்படக் கூடிய தூரம் 1 கி.மீ. ஐ விடக் குறைவாக இருக்கும்.

## மேற்கோள்கள்

பகுப்பு:பனி
ஏசாயா

## குறிப்புகள்

## வெளியிணைப்புகள்

*Sermons on Isaiah
*From Faith to Faith, Chapter IV - Prophecy  (A study of Isaiah of Jerusalem)
*Isaiah (Isaias) at the Catholic Encyclopedia
*Avraham Gileadi's new translation and commentary on Isaiah
*Prophet Isaiah Orthodox icon and synaxarion
*Isaiah Commentary

பகுப்பு:எபிரேய விவிலிய இறைவாக்கினர்கள்
பகுப்பு:பழைய ஏற்பாட்டு நபர்கள்
ஒற்றைத் தண்டூர்தி

thumb|250px|right|கோலாலம்பூரில் மோனோரயில்

**ஒற்றைத் தண்டூர்தி, ** ()   தனது ஆதரவுக்கும் வழிநடத்தலுக்கும்  வழமையான இரட்டைத் தண்டவாளங்களன்றி ஒரே தண்டவாளத்தைப் பயன்படுத்தும் இருப்புவழி போக்குவரத்து அமைப்பாகும். 1897இல் ஒற்றைத் தண்டில் தொங்கியவாறு உயரத்தில் சென்ற அமைப்பொன்றை நிறுவிய செருமானியப் பொறியாளர்  இதனை *மோனோரெயில்* என அழைத்தார். இத்தகையப் போக்குவரத்து பெரும்பாலும் தொடர்வண்டி எனவே அழைக்கப்படுகிறது.

பொதுவழக்கில்  உயரத்தில் அமைக்கப்படும்  எந்தவொரு பயணியர் போக்குவரத்து அமைப்பும் ஒற்றைத் தண்டூர்தி என அழைக்கப்பட்டாலும்  முறையான வரையறைப்படி இது ஒரு தண்டவாளத்தில் இயங்கும் அமைப்புக்களை மட்டுமே குறிக்கிறது.

## சாதனைகள்
* மிகுந்த போக்குவரத்துள்ள ஒற்றைத் தண்டூர்தி தடம்: டோக்கியோ மோனோரெயில், நாளும் 311,856 பயணிகள் (2010 வாரநாள் சராசரி)
* மிக நீளமான  ஒற்றைத் தண்டூர்தி அமைப்பு: சோங்கிங் ரெயில் டிரான்சிட் (தடம் 2 & 3), 55.6&nbsp;கி.மீ.
* மிக நீளமான காந்தத் தூக்கல் ஒற்றைத் தண்டூர்தி தடம்: சாங்காய் மிதக்கும் தொடர்வண்டி 30.5&nbsp;கி.மீ.
* மிக நீளமான straddle-beam ஒற்றைத் தண்டூர்தி தடம்: தடம் 3, சோங்கிங் ரெயில் டிரான்சிட், 39.1&nbsp;கி.மீ.
* மிக நீளமான தொங்கும் ஒற்றைத் தண்டூர்தி அமைப்பு: சிபா  ஊரக ஒற்றைத் தண்டூர்தி, 15.2&nbsp;கி.மீ.
* இன்றும் இயங்கும் மிகத்தொன்மையான ஒற்றைத் தண்டூர்தி தடம்: Schwebebahn Wuppertal, 1901

## குறிப்புகள்

## மேற்கோள்கள்

## வெளி இணைப்புகள்
*Minirail at the Expo 67
*Innovative Transportation Technologies - a website for the Transportation engineering and Urban planning programs at the University of Washington
*The Disneyland Monorail  - Article on how a rubber-wheeled monorail works.
*video footage taken from the front cab
*The Monorail Society - home page of a volunteer organization promoting monorails, with over 600 separate pages including News Briefs, a World List and a Technical Section
*"One-Track Wonders: Early Monorails" - Site with lots of images of imagined and real monorails
*The unknown Russian monorail - in Russian, translated to English.
* Maglev Monorail - Official site of the International Maglev Board 
*Walt Disney World's Monorail
*The American Monorail Project - a website dedicated to making the public aware of the benefits of modern monorail systems particularly when compared to other much more expensive forms of mass transit

பகுப்பு:ஒற்றைத்தண்டவள தொடருந்துகள்
குறுக்குக் குற்றி

**குறுக்குக் குற்றி** அல்லது **குறுக்குத் தாங்கி** (வடக்கு அமெரிக்காவில் *இரயில்ரோடு இட்டை* ஆங்கிலம்:railroad tie/ *இரயில்வே இட்டை* ஆங்கிலம்:railway tie அல்லது ஐரோப்பாவில்  *இரயில்வே சிலீப்பர்* ஆங்கிலம்:railway sleeper) தொடர்வண்டிப் போக்குவரத்தில் என்பது இரு தண்டவாளங்களைத் தாங்கிப் பிடிக்கும்  மரத்தால் அல்லது காங்கிறீற்றால் ஆன செவ்வக வடிவிலமைந்த தாங்கிகளாகும். பொதுவாகத் தண்டவாளங்களுக்குச் செங்குத்தாக இடப்படும் இந்தக் குற்றிகள் வண்டி பாரத்தைக் கீழேயுள்ள சரளைக் கற்களுக்கும் பதப்படுத்தப்பட்ட நிலப் பரப்பிற்கும் மாற்றுகிறது. மேலும் தண்டவாளங்களை இறுகப் பிணைத்தும்,  அகலப்பாட்டை, குறுகிய பாட்டை, மீட்டர் பாட்டை போன்ற வரையறுக்கப்பட்ட சரியான அளவையில்  தண்டவாளங்களுக்கிடையேயான தொலைவைப் பராமரித்தும் சிக்கலற்ற தொடர்வண்டி இயக்கத்திற்கு அடிகோலுகின்றன. 

வழமையாக மரத்தால் உருவாக்கப்பட்ட குற்றிகள், அண்மைக்காலத்தில், குறிப்பாக ஐரோப்பாவிலும் ஆசியாவிலும்  முன்தகைப்புக் காங்கிறீற்றால் உருவாக்கப்படுகின்றன. இரும்பினால் ஆன குற்றிகள் ஐக்கிய இராச்சியத்தில் இரண்டாம்நிலை வழித்தடங்களில் பயன்படுத்தப்படுகின்றன. குற்றிகள் நெகிழிக் கலவைகளாலும் செய்யப்படுகின்றன, ஆனால் அவை மிகக் குறைவாகப் பயன்படுத்தப்படுகின்றன.

## குற்றியில்லா தடங்கள்

குறுக்குக் குற்றி இல்லாமல் வடிவமைக்கப்பட்ட இரும்புப்பாதை **குற்றியில்லா தடங்கள்** எனப்படும். முதலில் இவ்வகைத் தடங்கள் மலை இரயில்பாதையில், தண்டவாளங்களை நேரடியாக மலையின் பாறைகளில் பொருத்தப்பட்டன (1889-ல் கட்டப்பட்ட பிளடஸ் (ஆங்கிலம்:Pilatus) இரும்புவழியைப் போன்றது). 1960-களில் நெடுநாட்கள் உழைக்கும் மற்றும் குறைந்த பராமரிப்பு செலவுகள் போன்றவைக்கு தீர்வைத் தேடி, ஜெர்மானிய, ஆங்கிலேய, ஜப்பானிய இரும்புவழித்துறைகள், அதி துல்லிய,  பாரம்பரிய குறுக்குக் குற்றிகளுக்கு மாற்றைக் கொண்டுவரச் சோதித்து வந்தன.

இதுதான் குற்றியில்லா இரும்புத்தடங்களைத் தோற்றுவித்தது. இவ்வகை இருப்புத்தடங்களில், குற்றிகளின்றி தண்டவாளங்கள் திண்காறைத் (ஆங்கிலம்:concrete) தகடுகளில் நேரடியாகப் பொருத்தப்பட்டன.

## வெளி இணைப்புகள்

*''Die Y-Stahlschwelle in der Schweiz''  Y sleepers in Switzerland - rack and normal railways.

பகுப்பு:தொடருந்து தொழில்நுட்பங்கள்
பகுப்பு:நிரந்தர இரும்புத்தடம்
யாக்கோபு

**யாக்கோபு** (; (; ; ; ),, மற்றும் *கடவுளுடன் போராடியவர்* எனப் பொருளுள்ள **இசுரேல்** (; ) எனப்படும் இவர் எபிரேய விவிலியம், *தல்மூட்*, புதிய ஏற்பாடு, திருக்குர்ஆன் என்பவற்றில் குறிப்பிடப்படும் மூன்றாவது பிதாப்பிதா ஆவார். இவர் மூலமே கடவுள் இசுரவேலர்களின் முன்னோரான எபிரேயர்களுடன் உடன்படிக்கை செய்து கொண்டார். இவருக்கு பின்பு வழங்கப்பட்ட பெயரான இசுரேல் என்பதிலிருந்து இவருடைய சந்ததியினர் இசுரேலியர் என அழைக்கப்பட்டனர்.

## குடும்ப மரம்

## குறிப்புகள்

## மேலதிக வாசிப்பு

* 

பகுப்பு:பெருந்தந்தையர்கள்
பகுப்பு:யாக்கோபு
எம். ஒய். இக்பால்

**எம். ஒய். இக்பால் ** (*M. Y. Eqbal*, பெப்ரவரி 13, 1951 – மே 7, 2021) சென்னை உயர் நீதிமன்றத்தின் முன்னாள் தலைமை நீதிபதி ஆவார்.

## இளமையும் கல்வியும்
இக்பால் 1951ஆம் ஆண்டு பெப்ரவரி 13 அன்று பிறந்தவர்.  இராஞ்சிப் பல்கலைக்கழகத்திலிருந்து 1970இல் அறிவியல் இளங்கலைப் பட்டம் பெற்று  1974ஆம் ஆண்டில் சட்டப் படிப்பில் முதலாவதாகத் தேர்வுபெற்று தங்கப்பதக்கத்துடன் பட்டம்  பெற்றவர்.

## பணிவாழ்வு
1975ஆம் ஆண்டில் இராஞ்சியில் வழக்கறிஞராக பணி துவங்கி குடிமையியல் வழக்குகளில் ஈடுபட்டார்.  1986ஆம் ஆண்டில் இராஞ்சியிலிருந்து செயல்பட்ட பட்னா உயர் நீதிமன்றத்தில் வழக்காடத் தொடங்கினார். 1990இல் இதே நீதிமன்றத்தில் அரசு வழக்கறிஞராகப் பணியாற்றினார்.

1993ஆம் ஆண்டில் உயர்நீதி மன்றத்தில் அரசு வழக்குரைஞராக பதவி உயர்வு பெற்றார். இந்தக் காலகட்டத்தில் குடிமையியல், குற்றவியல் மற்றும் அரசியலைப்புச் சட்டங்களிலும் வருமான வரி வழக்குகளிலும் வழக்காடி வந்தார். பல வங்கிகள், காப்புறுதி நிறுவனங்கள், மின்சார வாரியம், வீட்டுவசதி வாரியம், பல்கலைக்கழகம் மற்றும் பிற அரசுத்துறை நிறுவனங்களுக்கு சட்ட ஆலோசகராகவும் நிறுவன வழக்கறிஞராகவும் பணியாற்றினார். 1996ஆம் ஆண்டில் மே 9 அன்னு பட்னா உயர் நீதிமன்றத்தில் நிலையான நீதிபதியாக நியமிக்கப்பட்டார்.  நவம்பர் 14, 2000இல் சார்க்கண்டு உயர் நீதிமன்ற நீதிபதியாக நியமிக்கப்பட்டார்.  சூன் 11, 2010 முதல் டிசம்பர் 2012 வரை சென்னை உயர் நீதிமன்ற தலைமை நீதிபதியாக பதவி வகித்தார்.  
 
இவரது சகோதரர் இராஞ்சி கீழ் நீதிமன்றத்தில் நீதிபதியாகப் பணியாற்றுகின்றார்.

## மறைவு
நீதிபதி இக்பால் கோவிடு-19 பெருந்தொற்றால் பீடிக்கப்பட்டு 2021 மே 7 இல் காலமானார். 

## மேற்கோள்கள்

## வெளி இணைப்புகள்
* High Court of Madras, Official website

பகுப்பு:1951 பிறப்புகள்
பகுப்பு:2021 இறப்புகள்
பகுப்பு:இந்திய முஸ்லிம்கள்
பகுப்பு:சென்னை உயர் நீதிமன்றத் தலைமை நீதிபதிகள்
பகுப்பு:21-ஆம் நூற்றாண்டு இந்திய நீதிபதிகள்
பகுப்பு:இந்திய உச்ச நீதிமன்ற நீதிபதிகள்
பகுப்பு:கொரோனாவைரசுத் தொற்றினால் இறந்தவர்கள்
ஜோர்ஜ் ஸ்மித்

**ஜோர்ஜ் எல்வூட் ஸ்மித்** (பிறப்பு மே 10,1930) என்பவர் ஒரு அமெரிக்க விஞ்ஞானியும் பிரயோக பௌதிகவியலாளருமாவார். இவர் மின்மம் வழிந்துநகர் கருவி (charge-coupled device, CCD) என்னும் நுண்மிண்மக் கருவியைக் கண்டுபிடித்தவர்களின் ஒருவர். இவர் "படிம குறைகடத்திச் சுற்று-CCD உணரி"யைக் (imaging semiconductor circuit—the CCD sensor) கண்டுபிடித்தமைக்காக 2009ம் ஆண்டின் பௌதிகவியலுக்கான நோபல் பரிசைப் பெற்றுக்கொண்டார். இப்பரிசின் கால் பங்கு அவருக்கு வழங்கப்பட்டது.

ஸ்மித் வைட் பிளைன்ஸ், நியூயோர்க்கில் பிறந்தார். ஸ்மித் ஐக்கிய அமெரிக்கக் கடற்படையில் பணியாற்றினார். இவர் தனது BSc பட்டத்தை 1955ம் ஆண்டு பென்சில்வேனியப் பல்கலைக்கழகத்திலும், PhDயை 1959ல் சிகாகோ பல்கலைக்கழகத்திலும் பெற்றுக்கொண்டார். இவரது ஆய்வேடு வெறும் மூன்று பக்கங்களை மாத்திரம் கொண்டிருந்தமை குறிப்பிடத்தக்கது. ஸ்மித் முர்ரே ஹில், நியூ ஜேர்சியிலுள்ள பெல் ஆய்வுகூடத்தில் 1959ம் ஆண்டிலிருந்து 1986ல் ஓய்வு பெறும் வரை பணியாற்றினார். இங்கு அவர் புதிய லேசர் கதிர்கள் மற்றும் குறைகடத்திச் சாதனங்கள் பற்றிய ஆய்வில் ஈடுபட்டார். தமது பதவிக்காலத்தில், பல்வேறு கண்டுபிடிப்புகளுக்கான காப்புரிமை பெற்றார். மேலும் அவர், பேரளவு ஒருங்கிணைச் சுற்று (VLSI) சாதனப் பணியகத்தின் தலைமைப் பொறுப்பை ஏற்றார்.

1969ல், ஸ்மித்தும் வில்லார்ட் பொயிலும் மின்மம் வழிந்துநகர் கருவி(CCD)யைக் கண்டுபிடித்தனர். இதற்காக, 1973ல் ஃபிராங்கிளின் நிறுவனத்தின் ஸ்டுவர்ட் பலன்டைன் பதக்கம், 1974 IEEE மொரிஸ் N. லெய்மன் நினைவு விருது, 2006 சார்ள்ஸ் ஸ்டார்க் டிராபர் பரிசு மற்றும் 2009 பௌதிகவியலுக்கான நோபல் பரிசு ஆகிய விருதுகளை இருவரும் இணைந்து பெற்றனர்.

பொயிலும் ஸ்மித்தும் கடற் பயணத்தில் ஆர்வமுடையோராவர். இவர்களிருவரும் இணைந்து பல பயணங்களை மேற்கொண்டுள்ளனர். ஓய்வுபெற்ற பின்னர்  தனது வாழ்க்கைத்துணையான ஜெனட்டுடன் பதினேழு வருடங்கள் உலகம் முழுவதும் பயணித்தார். எனினும் 2003ம் ஆண்டின் பின்னர் எலும்புச் சிதைவினால் தனது பொழுதுபோக்கான பயணம் மேற்கொள்ளலை நிறுத்திக் கொண்டார். இவர் தற்போது வார்டவுன், நியூ ஜேர்சியில் வசிக்கிறார்.

## மேற்கோள்கள்

## மேற்கோள்கள்

*Invention Hall of Fame Biography 
*Amateur Radio licensee

பகுப்பு:நோபல் இயற்பியற் பரிசு பெற்றவர்கள்
பகுப்பு:1930 பிறப்புகள்
பகுப்பு:அமெரிக்க இயற்பியலாளர்கள்
பகுப்பு:வாழும் மக்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
சமச்சீரற்ற கரிமம்

**சமச்சீரற்ற காபன் அணு** என்பது நான்கு வித்தியாசமான அணுக்கள் அல்லது அணுக்கூட்டங்கள் இணைக்கப்பட்ட காபன் அணுவாகும். எந்தவொரு சேதனச் சேர்வையினதும் சமச்சீரற்ற காபன் அணுக்களின் எண்ணிக்கையை அறிவதன் மூலம் அதன் திண்மச் சமபகுதியங்களின் எண்ணிக்கையை அறிய முடியும். அதற்கான வழி பின்வருமாறு:

: n என்பது சமச்சீரற்ற காபன் அணுக்களின் எண்ணிக்கையாயின் சமபகுதியங்களின் எண்ணிக்கை = 2n

உதாரணமாக, மாலிக் அமிலம் நான்கு காபன் அணுக்களைக் கொண்டுள்ளது. இவற்றுள் ஒரு அணு சமச்சீரற்றது. சமச்சீரற்ற காபனில், இரண்டு காபன் அணுக்களும், ஒரு ஒட்சிசன் அணுவும் ஒரு ஐதரசன் அணுவும் இணைக்கப்பட்டுள்ளது. இதில் இரண்டு காபன் அணுக்கள் உள்ளமையால் இது சமச்சீரற்ற காபனா என்பதில் குழப்பம் ஏற்படலாம். ஆயினும், இவ்விரு காபன் அணுக்களும் ஒரே கூட்டத்தைச் சேர்ந்தவையல்ல. எனவே, இந் நான்கு அணுக் கூட்டங்களும் இணைக்கப்பட்ட காபன் அணு சமச்சீரற்றதாகும்:

:

இரண்டு சமச்சீரற்ற காபன்களைக் கொண்ட டெற்றோசில் உள்ள சமபகுதியங்கள் 22 =  4 திண்மச் சமபகுதியங்கள்:

:

மூன்று சமச்சீரற்ற காபன்களைக் கொண்ட அல்டோபென்டோசில் உள்ள சமபகுதியங்கள் 23 =  8 திண்மச் சமபகுதியங்கள்:

:

நான்கு சமச்சீரற்ற காபன்களைக் கொண்ட அல்டோஎக்சோசில் உள்ள சமபகுதியங்கள் 24 =  16 திண்மச் சமபகுதியங்கள்:

:

நான்கு அணுக்கூட்டங்கள் இணைக்கப்பட்ட காபன் அணுவில், அக் கூட்டங்கள் ஒரு வெளியில் இரு வகையாக ஒழுங்கமைக்கப்படலாம். இவ்விரு மூலக்கூறுகளும் மற்றையதின் கண்ணாடி விம்பமாக அமையும். எனவே இங்கு, ஒரு மூலக்கூறின் வலப்புறமுள்ள கூட்டம் மற்றைய மூலக்கூறின் இடப்புறமாக அமையும். இவ்வாறு தமது விம்பத்துடன் மேற்பொருந்த முடியாத மூலக்கூறுகள் சமச்சீரற்றவை எனப்படும்.

## References

பகுப்பு:கரிம வேதியியல்
இனசன்சு ஒவ் முசுலிம்சு

**இனசன்சு ஒவ் முசுலிம்சு** (*Innocence of Muslims*) என்பது ஐக்கிய அமெரிக்காவில் 2012 இல் வெளியான மத, அரசியல் தொடர்பான திரைப்படம். இது முதலில் **இனசன்சு ஆவ் பின்லேடன்** என்ற பெயரில் ஜூன் மாதம் வெளியானது. இத்திரைப்படம் சூலை 1,2012 அன்று முதல் யூடியூபில் காணக்கிடைத்தாலும்  பின்னர் பல அரபு தொலைக்காட்சிகள் இதைப்பற்றி செய்தி வெளியிட்டதும் பலரது கவனத்தை கவர்ந்தது. எகிப்த்திய மத தொலைக்காட்சி அல் நாசில் செப்டம்பர் 8, 2012 அன்று இத்திரைப்படத்தின் சில காட்சிகளை அரபு மொழியில் மொழிமாற்றம் செய்யப்பட்டு யூடியூபில் காண்பிக்கப்பட்டதை அடுத்து அரபு உலகில் பெரும் ஆர்ப்பாட்டங்கள் நிகழ்ந்தன . எகிப்தின் கெய்ரோவிலுள்ள அமெரிக்கா தூதரகம் செப்டம்பர் 11, 2012இல் தாக்கப்பட்டது. லிபியாவின் பங்காசி நகரிலுள்ள துணைத் தூதரகம் மீதான தாக்குதலில் லிபியாவிற்கான அமெரிக்கத் தூதுவர் கிறிஸ்டோபர் ஸ்டீபன்ஸ் உட்பட நான்கு அலுவலர்கள் கொல்லப்பட்டனர். இதனைத் தொடர்ந்து பல நாடுகளில் ஆர்ப்பாட்டங்களும் வன்முறைகளும் இடம்பெற்றன.

## தயாரிப்பு
செம்டம்பர் 2012 இல், "சாம் பசீலி" எனும் 56 (52 எனவும் கூறப்பட்டது) வயதுக்காரர் ஏ.பி செய்தி சேவையுடன் தொலைபேசியில் உரையாடிய தான் இசுரேலிய வீடு, நில உரிமை அபிவிருத்தியாளர் என்றார். ஆயினும் இசுரேலிய அதிகாரிகள் குறிப்பிட்ட நபர் இசுரேலிய குடிமகன் என்பதற்கான எவ்வித அடையாளமும் இல்லையென்றனர். அதேவேளை "சாம் பசீலி" என்ற பெயரில் 50 வயது நிரம்பிய ஒருவர், வீடு, நில உரிமைப் பத்திரத்துடனோ அல்லது ஹாலிவூட் திரைப்பட உருவாக்கத்தில் கலிபோர்னியாவில் இல்லை என அறியக்கிடைத்தது. திரைப்பட தயாரிப்பிற்காக நூற்றுக்கு மேற்பட்ட யூதர்களிடமிருந்து 5 மில்லியன் அமெரிக்க டொலர்களை பெற்றதாகத் சாம் பசீலி குறிப்பிட்டதுபோல் திரைப்படம் தொழில்முறையைக் கொண்டிராதது அவரின் கூற்றை சந்தேகப்படுத்தியது. சாம் பசீலி என அடையாளப்படுத்தப்பட்டவரின் கூற்றின்படி, அவர் இசுலாமின் வெளிவேடத்தை காட்டவே இத்திரைப்படம் தயாரித்ததாகக் கூறியிருந்தார்.

பின்பு, "சாம் பசீலி" எனப்பட்டவர் எகிப்திலிருந்து கலிபோர்னியாவுக்கு குடியேறிய கெப்டிக் கிறித்தவரான நகோலா பாஸ்லி நகோலா என அடையாளம் காணப்பட்டார். 2010 இல், நகோலா மெதம்படமைன் உற்பத்தி செய்தமைக்காக கைது செய்யப்பட்டு, வங்கி ஏமாற்றில் தான் ஈடுபடவில்லை வாதாடி, பின் 21 மாத சிறைத் தண்டனைக்கு தீர்ப்பிடப்பட்டிருந்தார். சூன் 2011 இல் நன்னடைத்தைக்காக விடுதலை செய்யப்பட்டார். சிறையில் இருந்த காலத்தில் தன் மகனின் உதவியுடன் திரைக்கதையினை எழுதி, தன் மனைவியின் எகிப்திலிருந்த உறவினர்களிடம் $50,000 முதல் $60,000 வரைக்கு இடைப்பட்ட பணத்தினை சேகரித்ததாக அவர் காவல்துறைக்கு தெரிவித்ததாக அதிகாரிகள் கூறினர்.

## 2012 ஐக்கிய அமெரிக்க தூதரகங்கள் மீதான தாக்குதல்கள்

செப்டம்பர் 11, 2012 அன்று எகிப்தின் கைரோவிலுள்ள ஐக்கிய அமெரிக்க தூதரகம், லிபியாவின் பெங்காசியில் அமைந்துள்ள ஐக்கிய அமெரிக்கத் துணைத் தூதரகம் என்பன இனசன்சு ஒவ் முசுலிம்சு என்ற திரைப்படத்தின் முன்னோட்டக் காட்சிகள் யூடியூபில் வெளியானதைத் தொடர்ந்து, பல முசுலிம்களால் அத்திரைப்படம் தெய்வ நிந்தை எனக் கருதப்பட்டு தாக்குதலுக்கு உள்ளாகின.

## குறிப்புகள்

## வெளியிணைப்புகள்

* YouTube channel of Sam Bacile with two videos apparently comprising extracts from the film, uploaded in July 2012.
* "US police quiz anti-Islam video suspect" (video) from ''al Jazeera's'' protests live blog

பகுப்பு:2012 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
புலிகடிமாஅல்

புலிகடி மாஅல் சங்ககால அரசர்களில் ஒருவன். பாரி மகளிரை மணந்துகொள்ள மறுத்த இருங்கோவேளைக் சங்க காலக் கபிலர் புலிகடிமாஅல்! என விளிக்கிறார்.  ‘மாஅல்’ என்பது திருமாலைக் குறிக்கும் பெயர். புலியின் தாக்குதலைக் கடிந்து காப்பாப்பாற்றியவன் என்று இதனைப் புரிந்துகொள்ள வேண்டும்.
## ஹொய்சளன் கதை
*தபலகர் என்னும் முனிவர் தவம் செய்துகொண்டிருந்தார். புலி ஒன்று அவரைத் தாக்க வந்தது. சளன் என்னும் யாதவ அரசன் அவ்வழியாக வேட்டையாட வந்தான். முனிவர் அவனிடம் “ஹொய் சள” (சளனே ஓட்டு) என்றார். அவன் ஓட்டினான். அதனால் அவ்வரசன் ஹொய்சளன் எனப்பட்டான். இது ஒரு கதை.
*சளன் என்னும் அரசன் சகசபுத்தை அடுத்த காட்டிலிருந்த தன் தேவதை வாஸந்தியை வழிபடச் சென்றான். அப்போது புலி ஒன்று அவனைத் தாக்க வந்தது. தேவதை ஒரு இரும்புத் தடியை நீட்டி ‘ஹொய் சள’ என்றது. ஓட்டியவன் ‘ஹொய்சளன்’ எனப்பட்டான்.
*ஹொய்சளன் என்பதன் தமிழ் வடிவம் ‘புலிகடிமால்’ 
*வடபால் முனிவன்  வேள்வியில் தோன்றி, துவரை ஆண்டு, 49 வழிமுறையாகப் பிரிந்து, நாடாண்டுவந்த வேளிர் குடியில் சிறப்பு மிக்கவன் இருங்கோவேள் எனக் கபிலர் குறிப்பிடுகிறார். 
*கி.பி. 10-14 நூற்றாண்டுகளில் கன்னடத்தை ஆண்ட ஹொய்சள அரசர்களின் மூதாதையரின் ஒரு பிரிவினர் தமிழ்நாட்டிலும் ஆண்டுவந்தனர் என்பதைக் குறிக்கும் சான்று இது எனக் கொள்ள வேண்டும்.

## அடிக்குறிப்பு

பகுப்பு:சங்ககால அரசர்கள்
பாணன் (அரசன்)

**பாணன்** என்பவன் தமிழ்நாட்டின் வடபால் இருந்த நாடுகளில் ஒன்றை ஆண்ட தமிழ் அரசன். கி.பி. நான்காம் நூற்றாண்டில் காளத்தியைத் தலைநகராகக் கொண்டு ஆண்ட பாணர் பரம்பரையின் முன்னோன்.

தித்தன் வெளியன் உறையூரில் ஆண்டுகொண்டிருந்தபோது இந்தப் பாணன் கட்டி என்னும் அரசனைத் தனக்குத் துணை சேர்த்துக்கொண்டு வெளியனைத் தாக்க வந்திருந்தான். அப்போது அரண்மனையில் இனிய கிணை முழக்கம் கேட்டது. அதனைப் போர்முழக்கம் என எண்ணி அஞ்சிப் போரிடாமலேயே தாக்க வந்த இருவரும் ஓடிவிட்டனர். 

ஆரியப் பொருநன் என்பவன் இந்தப் பாணன் மார்பை வளைத்துத் தாக்கினான். பாணன் திமிரித் தாக்கியபோது ஆரியப் பொருநனின் கை ஒடிந்து தனியை விழுந்துவிட்டது. கணையன் இந்தப் பாணனின் நண்பன். பாணனின் கொடூரச் செயல் கண்டு கணையன் நாணினான்.

பாணனின் நன்னாடு தமிழ்நாட்டின் வடபால் இருந்தது. பொருள் தேடச் சென்ற தமிழர் இந்த நாட்டு வழியாகச் சென்றனர். 
## அடிக்குறிப்பு

பகுப்பு:சங்ககால அரசர்கள்
தேசிய ஒன்றிணைவு அரசாங்கம்

**தேசிய ஒன்றிணைவு அரசாங்கம்** அல்லது **தேசிய ஒன்றிய அரசாங்கம்** என்பது சட்டபூர்வமாகப் பதிவுசெய்யப்பட்ட முதன்மைக் கட்சிகளை அல்லது மக்களால் தெரிவுசெய்யப்பட்ட அனைத்துக்கட்சிகளையும் ஒன்றிணைத்து ஆட்சியமைக்கும் அரசாங்கம் ஆகும். இதில் முதன்மையான எதிர்க்கட்சி அவசியம் உள்ளடக்கப்பட வேண்டும். இது பொதுவாகப் போர் மற்றும் அவசரகால நிலைமைகளில் ஆளும் கட்சியால் முடிவெடுக்க முடியாத சந்தர்ப்பங்களில் மேற்கொள்ளப்படும். சிலவேளைகளில் எதிர்க்கட்சிகள் பலம் பொருந்தியதாக இருக்கும் சந்தர்ப்பங்களிலும் மேற்கொள்ளப்படும்.

## மேற்கோள்கள்

பகுப்பு:அரசியல்
பிரைடு அண்டு பிரசுடைசு

***பிரைடு அண்டு பிரசுடைசு*** (*Pride & Prejudice*) என்பது  ஜேன் ஆஸ்டின் 1813இல் எழுதிய பிரைட் அண்ட் பிரயடஸ் எனும் புதினத்தை அடிப்படையாகக் கொண்டு ஜோ ரைட் இயக்கத்தில் 2005 ம் ஆண்டில் வெளியாகிய ஓர் பிரித்தானிய காதல்படம். இத்திரைப்படம் ஆங்கிலேய குடும்பம் ஒன்றின் ஐந்து சகோதரிகள் பற்றியும் அவர்கள் எவ்வாறு திருமணம், நன்னடத்தை, தப்பெண்ணங்கள் ஆகியவற்றைக் கையாளுகின்றார்கள் என்பதை சித்தரிக்கின்றது. கீரா நைட்லி எலிசபெத் பெணட்டின் பாத்திரத்திலும், மத்தியு மக்பெடின் எலிசபெத் பெணட்டின் காதல் விருப்பத்திற்குரிய மிஸ்டர் டார்சி ஆகவும் நடிக்கின்றனர்.

## வெளியிணைப்புகள்
* 
* 
* 

பகுப்பு:ஆங்கிலத் திரைப்படங்கள்
பகுப்பு:2005 திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:பிரெஞ்சுத் திரைப்படங்கள்
லவ் கப்பன்ஸ்

***லவ் கப்பன்ஸ்*** (*Love Happens*) என்பது பிரண்டன் காம்ப் இயக்கத்தில் ஏரோன் எக்கார்ட், ஜெனிபர் அனிஸ்டன் நடிப்பில் 2009 இல் வெளியாகிய ஓர் காதல் நாடகத் திரைப்படம். இது செப்டம்பர் 18, 2009 அன்று வெளியாகியது.

## கதை
புரூக் ரையன் (ஏரோன் எக்கார்ட்) ஓர் பீஎச்.டி முடித்தவரும், தாங்கள் நேசித்தவரை இழந்தவர்கள் அதனைக் கையாள ஆலோசனை வழங்கும் சுய உதவி நூலின் ஆசிரியரும் ஆவார். அவர் தன் மனைவியை விபத்தில் இழந்து, அந்த வேதனையைக் கையாளும் வழியைப் புத்தகமாக எழுதுகிறார். அவர் தன் மனைவியின் இடமான சீட்டலில் ஓர் பயிற்சிப் பட்டறையை நடத்திக் கொண்டிருக்கும்போது, மலர் விற்பனையாளர் எலோயிசை (ஜெனிபர் அனிஸ்டன்) சந்திக்கிறார். புரூக் தன் சொந்த ஆலோனையைப் பினபற்றாதவராக, தன் மனைவியின் இழப்பினைக் கையாளாதவராக காணப்படுகிறார். முடிவில், பயிற்சிப் பட்டறைக்கு வந்திருந்த கூட்டத்தாரிடம் தன் குற்றத்தைத் தெரிவித்து, தான்தான் வாகனத்தை ஓட்டினாரென்றும், தன் மனைவியல்லவென்றும் தெரிவிக்கிறார். இதனால், தன் மனைவியின் மரணத்திற்கு தானே காரணம் என தன்னைத் தானே குற்றஞ் சாட்டுகிறார். எலோயிஸ் புரூக்கின் மனைவியின் தந்தையுடன் சேர்ந்து, புரூக் மனைவியின் இழப்பிலிருந்து விடுபட உதவுகிறார்.

## குறிப்புகள்

## வெளியிணைப்புகள்
* 
* 
* 
* 
* 
* 
* 

பகுப்பு:2009 ஆங்கிலத் திரைப்படங்கள்
பகுப்பு:காதல் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பொகுட்டெழினி

எழினி என்னும் பெயர் கொண்ட சில சங்ககால அரசர்களில் ‘பொகுட்டெழினி’ என்பவன் அதியமானின் மகன். ஔவையார் இவனைச் சிறப்பித்துப் பாடிய மூன்று பாடல்கள் புறநானூற்றில் இடம்பெற்றுள்ளன. 

குமணனுக்கு முன்னர் வாழ்ந்த கடையெழு வள்ளல்களைத் தொகுத்துக் கூறும் பெருஞ்சித்திரனார் சிறுபாணாற்றுப்படை தொகுப்பில் உள்ள ஔவைக்கு நெல்லிக்கனி ஈந்த அதிகன் என்னும் வள்ளலை விடுத்து, இந்த அதியமான் நெடுமான் அஞ்சியின் மகன் எயினியை எழுவருள் ஒருவராகப் பட்டியலிட்டுள்ளார். இவனைக் குதிரைமலைத் தலைவன் என்றும், கூவிளம் பூ மாலை அணிந்தவன் என்றும் குறிப்பிடுகிறார்.  

பொகுட்டெழினி அதியமான் நெடுமான் அஞ்சியின் மகன். அவன் தும்பைப் பூ போன்ற வெண்ணிற மார்பை உடையவனாம். முழந்தாளுக்குக் கீழே தொங்கும் நீண்ட கையை உடையவனாம். அவனுக்கு இரண்டு பகையாம். ஒன்று மகளிர் பார்வையால் கட்டிப்போடுவது. மற்றொன்று அவன் செல்லும் ஊர்களில் அவன் யானைகள் தம் ஊர் நீர்நிலைகளைக் கலக்கிவிடுமே என்று ஊர்மக்கள் அவன் வரவை விரும்பாமை. 

நிறைநிலாப் போல அவன் தன் குடிமக்களுக்கு ஒளி (புகழ்) தருவானாம். மேட்டிலும் பள்ளத்திலும் வண்டி செல்லும்போது வண்டி முன்னும் தூக்காமல் இருக்க வண்டியின் பின்புறம் நடு பார்மரத்தில் கட்டப்பட்டிருக்கும் ‘சேம அச்சு’ போல் அவன் குடிமக்களுக்கு உதவுவானாம். 

வென்ற நாட்டில் கழுதை ஏர் பூட்டி எழினி உழுதுகொண்டிருந்தபோது ஔவையார் தன் விறலியர் சுற்றத்துடன் அவனைக் கண்டு தங்களது  கிணைப்பறையை முழக்கிப் பாடியபோது, பாசி படிந்த அவர்களது ஆடைகளைக் களைந்து பட்டாடை உடுத்தச்செய்து, வானத்தில் மீன் பூத்திருப்பது போல் தன்னைச் சுற்றிலும் உண்கலன்களை வைத்து விருந்து படைத்தானாம். 
## அடிக்குறிப்பு

பகுப்பு:சங்ககால அதியர்
த நோட்புக் (திரைப்படம்)

**த நோட்புக்** என்பது நிக் கசவட்ஸ் இயக்கத்தில் நிக்கலஸ் ஸ்பார்க்ஸ் எழுதிய *த நோட்புக்* எனும் காதல் புதினத்தை அடிப்படையாகக் கொண்டு 2004 இல் வெளியான ஓர் காதல் நாடகத் திரைப்படம். இளம் காதலர்களாக பாத்திரமேற்று நடிக்கும் திரைப்பட நட்சத்திரங்களான ரையன் கோஸ்லிங், ரேச்சல் மக் அடம்ஸ் ஆகியோர் 1940 களின் ஆரம்பத்தில் காதல் வயப்பட்டனர். அவர்களின் 1940 காலப்பகுதியில் நடந்த அக் கதை வயோதிபராக நடிக்கும் ஜேம்ஸ் கார்னரால் தற்காலத்தில் விரிவாகச் சொல்லப்படுகின்றது.

இத் திரைப்படம் சிறப்பாக ஓடி, சில பரிசுகளுக்காகப் பரிந்துரைக்கப்பட்டது.

## குறிப்புகள்

## வெளியிணைப்புகள்
* 
* 

பகுப்பு:ஆங்கிலத் திரைப்படங்கள்
பகுப்பு:2004 திரைப்படங்கள்
பகுப்பு:காதல் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:நியூ லைன் சினிமா திரைப்படங்கள்
மேல் முறையீடு

சட்டத்தில் **மேல் முறையீடு ** (*appeal*)  என்பது ஓர் அலுவல்முறை தீர்ப்பை முறையாக மாற்றும்படி வேண்டுவதற்கான முறைமை ஆகும். பொதுவாக, சில பதிவான தரவுகளை மீளாயும் மேல் முறையீடுகளாகவும்  சில முதலிலிருந்தே மீளாயும்  (*de novo*) மேல் முறையீடுகளாகவும் உள்ளன. பதிவான தரவுகளின் மேலான வழக்குகளில் முன்பு தீர்ப்பு வழங்கியவரது முடிவு குறித்து வழக்காடப்படுகிறது; சட்டத்தை சரியாக பயன்படுத்தவில்லை, உண்மைநிலையை மாறாகப் புரிந்து கொண்டிருத்தல், தனது எல்லையை மீறி தீர்ப்பு வழங்கியிருத்தல், அதிகார முறைகேடு, ஒருபக்கச் சார்பான நிலை, ஏற்றுக்கொள்ளவியலாச் சான்றை கருத்தில் கொள்வது அல்லது ஏற்றுக் கொள்ளத் தக்க சான்றை கருதாது முடிவடுத்தல் போன்றவை சில காரணங்களாக அமையும். முதலிலிருந்து மீளாயும் முறையீடுகளில் மற்றொரு நடுவர் முந்தையத் தீர்ப்பை கருத்தில் கொள்ளாது வழக்கை  முற்றிலும் திரும்ப விசாரித்து தீர்ப்பு வழங்கப்படுகிறது.

பகுப்பு:சட்ட முறைமைகள்
கும்கி (யானை)

thumb|கும்கி யானை

**கும்கி** (Kumki) என்பது சிறைப்படுத்தப்பட்டு யானைப்பாகன்களால் பயிற்சி அளிக்கப்பெற்ற, பயமற்ற இந்திய யானைகளின் உள்ளூர்ப் பெயர் ஆகும்.பெரும்பாலும் இந்த கும்கி யானைகள் புதிதாக கைப்பற்றப்பட்ட காட்டு யானைகளை இயல்பான நிலைக்கு மாற்றவும் பயிற்சியளிக்கவும், மனிதக் குடியேற்றங்களில் வரும் காட்டு யானைகளை வழி நடத்தி காட்டுக்குள் அழைத்து செல்லவும் பயன்படுத்தப்படுகின்றன.  கும்கி பரவலாக இந்தியக் கோயில்களில் காணப்படும் இயல்பான யானைகள் இல்லை.

## இதனையும் காண்க
* யானைப்பாகன்
## மேற்கோள்கள்


பகுப்பு:யானைகள்
பகுப்பு:இந்திய விலங்குகள்
பகுப்பு:இந்தியப் பண்பாட்டில் யானைகள்
பீ.டி.ஐ பக்டீரியா

**பீ.டி.ஐ பக்டீரியா** (Bacillus thuringiensis israelensis (***Bti***) என்பது ஒருவகை பக்டீரியாக் கூட்டமாகும். இது உயிரியல் கட்டுப்பாட்டு முறையில் குறித்தசில இருசிறகிப் பூச்சிகளின் குடம்பிகளை கட்டுப்படுத்தப்பயன்படுகின்றது. பீ.டி.ஐ இனால் உருவாக்கப்படும் நச்சுப் பதார்த்தம் நுளப்புவகைகள் பூஞ்சைவித்திகள் முதலானவற்றை அழிக்கும் அதே வேளை  மனிதர் உட்பட ஏனைய விலங்குகளுக்குப் பாதிப்பில்லை.

பகுப்பு:பாக்டீரியாக்கள்

## மேற்கோள்கள்
கியூரியோசிட்டி தரையுளவி

செவ்வாய் அறிவியல் ஆய்வுக்கூடத்திட்டத்தில் ஒரு பகுதியாக ஐக்கிய அமெரிக்காவின் நாசா நிறுவனத்தால் செவ்வாய்க்கு அனுப்பப்பட்ட ஒரு தரையுளவியே **கியூரியோசிட்டி** (*Curiosity rover*) ஆகும். இது ஒரு கார் அளவானது. 2011 நவம்பர் 26இல் கேப் கனாவரலில் இருந்து ஏவப்பட்ட MSL ஏவுகணை மூலம் இது செவ்வாய்க்கு அனுப்பப்பட்டது. இது ஆகஸ்து 06ஆம் திகதி 2012இல் வெற்றிகரமாகச் செவ்வாயை வந்தடைந்தது. இது செவ்வாயை அடையும்முன் 563,000,000 கி.மீ. பயணித்துள்ளது. கியூரியோசிட்டி தரையுளவியின் முக்கிய பணிகளாக பின்வருவன உள்ளன:
* செவ்வாயின் புவியியலை ஆராய்தல்.
* செவ்வாயின் காலநிலையை ஆராய்தல். 
* செவ்வாய் உயிர்வாழ்வுக்கு எற்ற கிரகமா என ஆராய்தல்.

## தரையிறக்கம்
செவ்வாயில் ,  155 கிலோமீட்டர் அகலம் கொண்ட ஒரு பள்ளத்தில் , விஞ்ஞானிகள் முன்கூட்டியே கணித்துவைத்த  இடத்துக்கு  ஒரு மைல் தள்ளி கியூரியோசிட்டி தரையுளவி தரையிறங்கியது.இந்த பள்ளத்தை ஒட்டி ஐந்து கிலோமீட்டர் உயரமுடைய ஒரு மலையும் உள்ளது.இந்த மலையின் அடிவாரத்தில் படுகை போன்ற நில அமைப்பு இருப்பது ஒரு காலத்தில் இங்கே கணிசமான அளவில் நீர் ஓடியதைக் குறிப்புணர்த்துகிறது. ஒரு காலத்தில் நுண்ணியிர்கள் வாழ்வதற்குப் பொருத்தமான சுற்றுச்சூழல் செவ்வாயில் இருந்திருக்குமா என்று கண்டறிய இந்த இடத்தில் கியுரியாஸிட்டி தரையிறக்கப்பட்டது.

## மேற்கோள்கள்

பகுப்பு:அமெரிக்க விண்வெளித் திட்டங்கள்
பகுப்பு:தானியங்கிகள்
பகுப்பு:அமெரிக்கக் கண்டுபிடிப்புகள்
பகுப்பு:வானுயிரியல்
லவ் அக்சுவலி

***லவ் அக்சுவலி*** (*Love Actually*) என்பது ரிச்சட் கூர்டிசால் இயக்கப்பட்டு 2003 இல் வெளிவந்த காதல் நகைச்சுவை திரைப்படம். திரைக்கதை வெவ்வேறு தனி நபர்களின் உள்வாங்கப்பட்டு பத்து வெவ்வேறு கதைகளினூடாக காதலின் வேறுபட்ட பகுதிகளை ஆராய்கின்றது. இவர்களில் பலர் ஒருவருக்கொருவர் தொடர்புபட்ட கதைகளினூடாக காட்டப்படுகின்றனர். இதில் பல முக்கிய ஆங்கிலேய நடிகர்கள் உள்வாங்கப்பட்டது சிறப்பு.

## மேற்கோள்கள்

## வெளியிணைப்புகள்
* 
* 
* 
* 
* BBC News report on the premiere

பகுப்பு:காதல் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:2003 ஆங்கிலத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:பிரித்தானிய திரைப்படங்கள்
பூச்சியுண்ணல்

**பூச்சியுண்ணல்** (*Entomophagy*) என்பது பூச்சிகளை உணவாக உட்கொள்வதைக் குறிக்கும். பூச்சிகள் பல்வேறு விலங்குகளால் உட்கொள்ளப்பட்டாலும், மனிதரால் உட்கொள்ளப்படும்போதே இந்தச் சொல் பயன்படுத்தப்படுகின்றது. பூச்சியுண்ணும் வேறு விலங்குகள் பூச்சியுண்ணிகள் என அழைக்கப்படுகின்றன. சில ஊனுண்ணித் தாவரங்களும் பூச்சியுண்ணிகளாக இருக்கின்றன.

சில இடங்களில் தமது சாதாரண உணவாகவே பூச்சிகளைப் பயன்படுத்துகின்றனர். அவற்றிலிருக்கும் புரத ஊட்டச்சத்துக் காரணமாக அவற்றை மனிதருக்கான புரத உணவாகக் கொள்ளலாம் என்ற கருத்தும் உள்ளது. ஆனாலும் பல இடங்களில் இது ஏற்றுக்கொள்ளப்படுவதில்லை. இருப்பினும் எதிர்காலத்தில் உலக மக்களின் உணவுத்தேவை அதிகரிக்கையில், பூச்சிகளின் எண்ணிக்கையும் மிக அதிகளவில் இருக்கையில் பூச்சியுண்ணல் மிகச் சாதாரணமானதாக மாறக்கூடும் என்று நம்பப்ப்படுகின்றது.

## பரவல்
மனிதர்கள் பொதுவாக பூச்சிகளை உண்பதில்லை எனக் கருதினாலும், சிலசமயங்களில் ஒரு பூச்சி உண்ணியாக இருக்கின்றார்கள். தாய்லாந்து, சீனா, யப்பான், பிரேசில், மெக்சிகோ, கானா போன்ற நாடுகளில் பூச்சியுண்ணும் பழக்கம் அதிகளவில் காணப்படுகின்றது. ஆஸ்திரேலியப் பழங்குடிகள் மத்தியிலும் பூச்சியுண்ணும் பழக்கம் காணப்படுகின்றது. தமிழக நாட்டுப் புறங்களில் ஈசல் பூச்சிகளை வறுத்துண்ணும் வழக்கம் உள்ளது.

உலகின் சில பகுதிகளில் பூச்சியுண்ணல் மக்களின் கலாச்சாரத்துடன் இணைந்துள்ளது. 1000 க்கு மேற்பட்ட பூச்சி இனங்கள் உலக சனத்தொகையின் 80% இனரால் உண்ணப்படுவதாக அறியப்படுகின்றது. ஆனாலும் பல சமூகங்களில் இது சாதாரணமாக நிகழ்வதில்லை. பூச்சியுண்ணல் அபிவிருத்தி அடைந்த பல இடங்களில் அரிதாகவே இருந்தாலும், இலத்தீன் அமெரிக்கா, ஆப்பிரிக்கா, ஆசியா, ஓசியானியாவின்  பல அபிவிருத்தியடைந்து வரும் இடங்களில் இந்த பூச்சியுண்ணும் பழக்கம் காணப்படுகின்றது.

## பூச்சிகள்
உண்ணப்படும் பூச்சிகள் பல உள்ளன. வெட்டுக்கிளிகள், எறும்புகள், வண்டுகள், பட்டுப்புழு, சில பூச்சிகளின் குடம்பி, கூட்டுப்புழு பருவநிலைகள் என்பவை இவற்றில் அடங்கும்.

## நன்மைகள்
பூச்சிகளை உணவாக கொள்ளும்போது புரதம் மட்டுமல்லாமல் உயிர்ச்சத்துக்கள், கல்சியம், இரும்புச் சத்து போன்ற கனிமங்கள், கொழுப்பு போன்ற ஊட்டச்சத்துக்களும் கிடைக்கின்றன. அத்துடன் இவற்றை வளர்க்க மிகச் சிறிய இடமே போதுமானதாக இருக்கும்.

## தீமைகள்
பூச்சிகளில் வேறு தீமை தரும் ஒட்டுண்ணிகள் இருக்கக் கூடும். இவை சமைப்பதன்மூலம் நிவர்த்தி செய்யப்படலாம். மேலும், பூச்சிகளில் பூச்சிக்கொல்லிகள் சேர்ந்து இருக்கக்கூடும் என்பதனால் அவை உண்ண முடியாதவை ஆகின்றன. அத்துடன் பூச்சிகள் தாவரங்களை உணவாகக் கொள்ளும்போது, அங்கு களைக்கொல்லி பயன்படுத்தப்பட்டிருப்பின், அதன் நச்சுத்தன்மை பூச்சிகளில் பெருக்கமடைந்து இருக்கும்.

## படங்கள்

File:Mealworm 01 Pengo.jpg|Mealworms presented in a bowl for human consumption.
File:ant pop.jpg|Lollipop with ants.
File:Fried-silkworm-china.jpg|Fried insect pupae sold by a street vendor in Jinan, China, one with a bite taken out of it.
File:Chapulines.jpg|Mexican chapulines


## இவற்றையும் பார்க்க
* தாவர உண்ணிகள்
* ஊனுண்ணிகள்
* அனைத்துண்ணிகள்
* பூச்சியுண்ணிகள்

## மேற்கோள்கள்

பகுப்பு:பூச்சியியல்
பகுப்பு:உணவுகள்
பில் மாக்ரிட்ஜ்

**பில் மாக்ரிட்ஜ்** (ஆங்கிலம்:Bill Moggridge) (ஜூன் 25 1943 - செப்டம்பர் 8 2012) இங்கிலாந்தின் இலண்டனைப் பிறப்பிடமாக கொண்ட இவர் ஒரு கணினி வடிவமைப்பாளர்.
இவரே முதல் மடிக்கணினியை வடிவமைத்தவர்

## மேற்கோள்கள்

## வெளி இணைப்புகள்
* லேப்டாப் பிதாமகன் தினமலர்

பகுப்பு:ஆங்கிலேய அறிவியலாளர்கள்
பகுப்பு:கணினியியலாளர்கள்
பகுப்பு:1943 பிறப்புகள்
பகுப்பு:2012 இறப்புகள்
பிளக் காக் டவுன் (திரைப்படம்)

***பிளக் காக் டவுன்*** (*Black Hawk Down*) என்பது மெகமட் பராத் அடிட் எனும் சோமாலிய போர்த்தலைவரைக் கைது செய்ய ஐக்கிய அமெரிக்கா ஒருங்கிணைந்து நடாத்திய மொகடீசுப் போர் பற்றிய, 2001 இல் வெளியாகிய அமெரிக்க நாடக போர் திரைப்படமாகும். இத்திரைப்படம் *பிளக் காக் டவுன்* எனும் மொகடீசுப் போர் பற்றிய புதினத்தை அடிப்படையாகக் கொண்டு உருவாக்கப்பட்டது. கிளாடியேட்டர் திரைப்படத்தை இயக்கிய ரிட்லி சுகாட், இத்திரைப்படத்தினை இயக்கி, தயாரித்துள்ளார். இதில் பல முக்கிய மற்றூம் பிரபல ஹாலிவுட் நடிகர்கள் நடித்துள்ளனர். இத்திரைப்படம் இரு ஆசுக்கர் விருதுகளை சிறந்த பட தொகுப்பிற்கும், சிறந்த ஓசைக்கும் வென்றது. இத்திரைப்படம் அமெரிக்காவில் நல்ல விமரிசனத்தையும், சோமாலியாவில் பலத்த எதிர் விமரிசனத்தையும் பெற்றது.

## இதனையும் பார்க்க
*டெல்டா படை

## குறிப்புகள்

## வெளி இணைப்புகள்
* 
* 
* 
* 
* 
* 
* 
* ''Black Hawk Down'' at the Internet Movie Firearms Database

பகுப்பு:2001 திரைப்படங்கள்
பகுப்பு:போர் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பிரித்தானிய திரைப்படங்கள்
புளியந்தீவு (மட்டக்களப்பு)

**புளியந்தீவு** (*Puliyanthivu*) என்பது மட்டக்களப்பு வாவியில் அமைந்துள்ள தீவுகளில் ஒன்றும், மட்டக்களப்பு நகராகவும் உள்ளது. இங்கு அரசின் முக்கிய பணிமனைகள், வங்கிகள், பாடசாலைகள், வைத்தியசாலைகள், தபால் நிலையம், கடைகள், சமய வணக்க நிலையங்கள் என முக்கிய கட்டமைப்புக்கள் அமைந்துள்ளன.

## பெயர்க் காரணம்
மட்டக்களப்புத் தமிழகம் இங்கு *புலியன்* எனும் வேடர்குலத் தலைவன் ஆண்ட காரணத்தினால் இத்தீவு புளியந்தீவு என அழைக்கப்படலாயிற்று என விபுலானந்த அடிகளை மேற்கோள் காட்டுகின்றது. அதேவேளை, *புளிந்தர்* என்ற பூர்வீக சாதியினர் இருந்ததாக மகாவம்சம் குறிப்பிடுவதும் அதில் கூட்டிக் காட்டப்பட்டுள்ளது. மேலும், மட்டக்களப்புத் தமிழகத்தின் ஊர்கள் பல மரம், குளம் போன்றவற்றால் அழைக்கப்படுவதைப்போன்று, இத்தீவில் புளிய மரங்கள் நிறைந்து நின்றதால் புளியந்தீவு என அழைக்கப்பட வாய்ப்புள்ளது எனக் கூறுகின்றது.

## வரலாறு
11ம் நூற்றாண்டில், சோழப் பேரரசின் கீழ் மட்டக்களப்பினை ஆண்ட *கதிர்சுதன்* எனப்படும் மன்னனின் ஏழு மந்திரிமார்களில் ஒருவனாகிய *புளியமாறன்* இங்கு சிற்றரசனாக இருந்ததாக கூறப்படுகின்றது.

## இதனையும் பார்க்க
* மட்டக்களப்பு வாயில்

## குறிப்புகள்

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
பகுப்பு:இலங்கையின் தீவுகள்
கோட்டைமுனை (மட்டக்களப்பு)

**கோட்டைமுனை** மட்டக்களப்பு நகரத்திலுள்ள ஒர் பகுதியாகும். அரச, தனியார் நிறுவனங்களுடன் அமைந்துள்ள இது கல்முனை - திருகோணமலை வீதிகள் சந்திக்கும் இடத்தில் அமைந்துள்ளது. காலனித்துவ ஆட்சியில் புளியந்தீவு முக்கிய இடமாக அமைந்தது. அதனால் அங்கு ஒர் பாதுகாப்புக் கோட்டையும் அமைந்தது. அதற்கு எதிர்ப்புற முனையில் இது அமைந்ததால் கோட்டைமுனை என அழைக்கப்படலாயிற்று.

## குறிப்புகள்

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
புதூர் (மட்டக்களப்பு)

**புதூர்** என்பது புளியந்தீவிற்கு மேற்கில் உள்ள புராதன குடியேற்றப் பகுதிகளில் ஒன்றாகும். அவற்றில் திமிலைதீவு, வளையிறவு என்பன குறிப்பிடத்தக்க புராதன குடியேற்ற இடங்களாகும். மட்டக்களப்பு நகரான புளியந்தீவை பிரதான நிலப்பகுதிகளுடன் இணைக்கும் மூன்று பாலங்களில் ஒன்று இங்கு அமைந்துள்ளது. இங்குள்ள இலங்கை வான்படையின் விமானத்தளம் ஒன்று வான்வெளிப் பயணத்தில் சிறிதளவு பங்காற்றுகின்றது.

## உசாத்துணை

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
தேசிய சுதந்திர முன்னணி

**தேசிய சுதந்திர முன்னணி** (*National Freedom Front*, NFF அல்லது *Jathika Nidahas Peramuna* (JNP)) என்பது இலங்கையின் ஓர் அரசியல் கட்சி. இது மக்கள் விடுதலை முன்னணியில் இருந்து பிரிந்த பத்து நாடாளுமன்ற உறுப்பினர்களால் அதன் தலைவரான விமல் வீரவன்ச என்பவரால் நிறுவப்பட்டது. இதன் அரசியல் நடவடிக்கைகள் 2008, மே 14 ஆம் நாள் ஆரம்பமாயின.

## வரலாறு
ஜேவிபி என அழைக்கப்படும் மக்கள் விடுதலை முன்னணி 1965 ஆம் ஆண்டு இலங்கை கம்யூனிஸ்ட் கட்சியில் இருந்து பிரிந்த ரோகண விஜேவீரவினால் ஆரம்பிக்கப்பட்டது. இக்கட்சி 1971 ஆம் ஆண்டில் அன்றைய ஆளும் இலங்கை சுதந்திரக் கட்சி அரசுக்கு எதிராகவும், 1988-1989 காலப்பகுதியில் அன்றைய ஆளும் கட்சியான ஐக்கிய தேசியக் கட்சி அரசுக்கு எதிராகவும் இரண்டு தடவைகள் ஆயுதக் கிளர்ச்சியில் ஈடுபட்டது. 1989 ஆம் ஆண்டில் அதன் தலைவர் ரோகண விஜேவீர கொல்லப்பட்டதும், சனநாயக அரசியலில் ஈடுபட்டு 1994 நாடாளுமன்றத் தேர்தல்களிலும் பங்கு பற்றியது.

பல்வேறு குற்றச்சாட்டுகளுக்காக அதன் தலைவர் விமல் வீரவன்ச 2008 மார்ச் 21 இல் மக்கள் விடுதலை முன்னணி கட்சியின் தலைமைப் பொறுப்பில் இருந்தும், அதன் உறுப்பினர் பொறுப்பில் இருந்தும் நீக்கப்பட்டார். இதனை அடுத்து 2008 மே 14 இல் தேசிய சுதந்திர முன்னணி என்ற பெயரில் புதிய கட்சியை ஆரம்பித்தார்.

## மேற்கோள்கள்

## வெளி இணைப்புகள்
*அதிகாரபூர்வ தளம்

பகுப்பு:இலங்கை அரசியல் கட்சிகள்
பொதியில் முனிவன்

**பொதியில் முனிவன்** என்னும் தொடர் அகத்தியனைக் குறிக்கும். ஆய் நாட்டுப் பொதியமலை சங்கநூல்களில் பெரிதுபடுத்திப் பேசப்பட்ட மலைகளில் ஒன்று. சங்ககாலக் கணியர் விண்மீன்களில் ஒன்றுக்கு ‘அகத்தியன்’ எனப் பெயரிட்டு வழங்கிவந்தனர். தமிழர் வானியல் இந்த விண்மீன் இடம் பெயர்ந்த்தைக் குறிப்பிடுகிறது. நல்லந்துவனார் என்னும் புலவர் இதனைக் குறிப்பிட்டுள்ளார்.

பொதியில் என்பது பொதியமலையைம், ஊர்ப் பொதுச் சாவடியையும் குறிக்கும்.
## அடிக்குறிப்பு

பகுப்பு:தமிழர் வானியல்
த தின் ரெட் லைன் (1998 திரைப்படம்)

***த தின் ரெட் லைன்*** (*The Thin Red Line*) என்பது 1998 இல் டெரன்ஸ் மலிக்கினால் இயக்கப்பட்ட அமெரிக்க போர்த் திரைப்படமாகும். இது இரண்டாம் உலகப் போரின்போது இடம்பெற்ற அவுஸ்டன் மலைப் போரை *த தின் ரெட் லைன்* (மெல்லிய சிவப்புக் கோடு) எனும் பெயரில் ஜேம்ஸ் ஜேன்ஸ் கற்பனையாக எழுதிய புதினத்தை அடிப்படையாகக் கொண்டு உருவாக்கப்பட்டது. இத்திரைப்படம் சி பிரிவு, 1வது படைப்பிரிவு, 27வது காலாட் படை, 25வது காலாட் பிரிவு ஆகிய படைவீரர்களை முக்கிய கதாபாத்திரங்களாகக் கொண்டு உருவாக்கப்பட்டது. இத்திரைப்படத் தலைப்பு ஒரு கவிதை வரியைக் கொண்டு உருவாக்கப்பட்டது.

ஏழு அகாதமி விருதுகளான சிறந்த படம், சிறந்த இயக்குநர், சிறந்த உள்வாங்கப்பட்ட திரைக்கதை, சிறந்த திரைப்படக்கலை, சிறந்த படத்தொகுப்பு, சிறந்த தொடக்க கணிப்பெண், சிறந்த ஒலிக்கலவை ஆகியவற்றுக்கு இது பரந்துரைக்கப்பட்டது. 1999 பேர்லின் பன்னபட்டு திரைப்பட விழாவில் இது பொற் கரடி விருதினை வென்றது.

## குறிப்புகள்

## வெளி இணைப்புகள்
*
* 
* 
* 
* 
* 

பகுப்பு:1998 திரைப்படங்கள்
பகுப்பு:போர் திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
கொச்சி மெட்ரோ

**கொச்சி மெட்ரோ** என்பது கேரளாவின் கொச்சி நகரத்தின் பொதுப் போக்குவரத்து தேவைக்காக வரைவு செய்யப்பட்ட விரைவுப் போக்குவரத்துத் திட்டமாகும்.
இத்திட்டத்தின் முதல் கட்டம் 2011ஆம் ஆண்டிலேயே துவக்கப்பட்டாலும், அரசியல் காரணங்களால் கட்டமைப்புத் தடை பெற்றிருந்தது. இருப்பினும் ஆட்சி மாறிய பின்னர் 2012 மார்ச்சு 22 அன்று மத்திய அரசு இத்திட்டத்தை கூட்டு நிறுவனமாக இயக்க அனுமதி அளித்தது. அதன்படி இதன் முதல் கட்டம்  5181 கோடி செலவில் கட்டப்பட்டு 2016ஆம் ஆண்டு நிறைவுபெற திட்டமிடப்பட்டுள்ளது.

## நிலையங்கள்

## விரிவாக்கம்
இந்த வழித்தடத்தை காக்கநாடு வரை நீட்டிக்க கேரள அரசு முடிவு செய்துள்ளது. பாலாரிவட்டம் சந்திப்பு, பாலாரிவட்டம் பைபாஸ், செம்புமூக்கு, வாழக்கலா, குன்னும்புரம், காக்கநாடு சந்திப்பு, கொச்சி சிறப்பு பொருளாதார மண்டலம், சிற்றெட்டுக்கரை, ராஜகிரி, இன்போபார்க் 1, இன்போபார்க் 2 ஆகிய நிறுத்தங்களைக் கொண்டிருக்கும்.

## மேற்கோள்கள்


பகுப்பு:இந்தியாவில் விரைவுப் போக்குவரத்து
சென்னை மோனோரெயில்

**சென்னை மோனோரெயில் ** (*Chennai Monorail*)  அல்லது **சென்னை ஒற்றைத் தண்டூர்தி** தமிழ்நாட்டின் சென்னை நகரின் போக்குவரத்திற்காக கட்டமைக்கப்பட உள்ள ஓர் ஒற்றைத் தண்டூர்தி விரைவுப் போக்குவரத்து அமைப்பாகும்.   இது  சென்னைப் பெருநகர் வளர்ச்சிக் குழுமத்தின்  *நெடுங்கால நகரக போக்குவரத்து திட்டத்தின் இரண்டாம்  பெருந்திட்டத்தில்*  இது முன்மொழியப்பட்டுள்ளது.

நான்கு வழித்தடங்களில் ஒற்றைத் தண்டூர்தி விட அரசு முடிவெடுத்துள்ளது.
#வண்டலூர் - வேளச்சேரி (23 கி.மீ.)
#பூவிருந்தவல்லி - கத்திப்பாரா சந்திப்பு (16 கி.மீ.)
#பூவிருந்தவல்லி - வடபழனி (18 கி.மீ.)
#வண்டலூர் - புழல் (54 கி.மீ.)

முதல் 3 வழித்தடங்களில் 8,500 கோடி ரூபாய் செலவில் பணிகளை தொடங்கிவிட்டு, நான்காவது வழித்தடத்தை பின்னர் தொடங்குவது எனவும் முடிவெடுக்கப்பட்டுள்ளது.
## மேற்கோள்கள்


பகுப்பு:சென்னையின் நகரப் போக்குவரத்து
பகுப்பு:சென்னை போக்குவரத்து
மனோஜ் குமார்

**மனோஜ் குமார்** அல்லது(**ஹரிகிருஷ்ணன் கிரி கோசுவாமி**) 24 சூலை 1937 – 4 ஏப்பிரல் 2025)  இந்தித் திரைப்படங்களில் பணியாற்றிய இந்திய நடிகர், திரைப்பட இயக்குநர், திரைக்கதை எழுத்தாளர், பாடலாசிரியர், திரைக்கதை ஆசிரியர் ஆவார்.  இந்தியத் திரைப்படத்துறையில் இவர் மிகவும் வெற்றிபெற்ற, மிகச்சிறந்த நடிகர்களில் ஒருவராக இருந்தார். தேசபக்தித் திரைப்படங்களைத் தயாரித்து நடிப்பவராக அறியப்பட்டார், மேலும் இவருக்கு * 'பாரத் குமார்' * என்ற புனைபெயர் வழங்கப்பட்டது. 

இந்தியத் திரைப்படத்துறையில் இவரின் பங்களிப்புகளுக்காக, இந்திய அரசு 1992-இல் பத்மசிறீ விருதும், 2015-இல் தாதாசாகெப் பால்கே விருதும் வழங்கி  கௌரவித்தது.  மனோஜ் தேசிய திரைப்பட விருதும், ஏழு தடவை பிலிம்பேர் விருதும் பெற்றவர்.

## ஆரம்பகால வாழ்க்கை
மனோஜ் குமார் பஞ்சாபி இந்து பிராமணர் குடும்பத்தில் பிரித்தானிய இந்தியா, வடமேற்கு எல்லையிலுள்ள ஆப்டாபாத் என்ற நகரில் பிறந்தார். மனோஜின் இயற்பெயர் ஹரிகிருஷ்ணன் கிரி கோசுவாமி. 

## பெற்ற விருதுகள்
*சிறந்த நடிகருக்கான பிலிம்பேர் விருது
*பத்மஸ்ரீ விருது
*பால்கே ரத்னா விருது
*வாழ் நாள் சாதனையாளர் விருது

## குறிப்புகள்
 

## மேற்கோள்கள்

## வெளி இணைப்புகள்

*Manoj Kumar: Bollywood's Own Mr Bharat
*Manoj Kumar : Profile, Gallery, Photos, Videos, News
*

பகுப்பு:1937 பிறப்புகள்
பகுப்பு:2025 இறப்புகள் 
பகுப்பு:பஞ்சாப் நபர்கள்
பகுப்பு:இந்தித் திரைப்பட நடிகர்கள்
பகுப்பு:இந்தித் திரைப்பட இயக்குநர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:தாதாசாகெப் பால்கே விருது பெற்றவர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:தில்லி நபர்கள்
பகுப்பு:18ஆவது மக்களவை உறுப்பினர்கள்
அருண் விஜய்

**அருண் விஜயகுமார்**  ஓர் தமிழ்த் திரைப்பட நடிகராவார். இவர் நடிகர் விஜயகுமாரின் மகன் ஆவார். மலை மலை, இயற்கை, தடையறத் தாக்க ஆகிய திரைப்படங்களில் நடித்துள்ளார்.

## திரைப்படப் பட்டியல்

## மேற்கோள்கள்

## வெளி இணைப்புகள்
* 

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:கன்னடத் திரைப்பட நடிகர்கள்
பகுப்பு:விஜயகுமார் குடும்பம்
லெசூலா

**லெசூலா** (*Cercopithecus lomamiensis*) கொங்கோ நாட்டில் லொமாமி பள்ளத்தாக்குப் பகுதியில் கண்டுபிடிக்கப்பட்ட ஒரு பழைய குரங்கினம் ஆகும். இது 2007 இல் முதலில் கண்டுபிடிக்கப்பட்டது. இது 2012 ல் பதிப்புமூலம் உறுதிசெய்யப்பட்டது. லெசூலா 1984க்குப் பின் ஆபிரிக்காவில் கண்டறியப்பட்ட இரண்டாவது புதிய குரங்கினமாகும்.

லெசூலா கொங்கோவின் மழைக்காடுகளில் வாழ்ந்ததற்கான 2007 மாதிரி அடையாளங்கள் கொங்கோவின் ஒபலா கிராமத்தில் கண்டறியப்பட்டன. அத்துடன் அவை காடுகளிலும் அவதானிக்கப்பட்டன. இது நாட்டின் நடுப்பகுதியில் உள்ள லொமாமி ஆற்றிலிருந்து சுவாப்பா ஆறு வரையான பகுதியாகும்.

இவ் இனத்தைச் சேர்ந்த குரங்கொன்று கடந்த 2007 ஆம் ஆண்டு ஆய்வாளர்களின் கண்ணில் பட்டுள்ளது.
 
இதனைத்தொடர்ந்து கொங்கோவின் காட்டுப்பகுதிகளில் கடந்த 5 வருடங்களாகத் தேடி, மரபணுவியல் மற்றும் உயிரியல் ஆராய்ச்சிகளை நடத்தி இக்குரங்கினமானது , விஞ்ஞான உலகுக்கு புதியது என்பதனை உறுதிசெய்துள்ளனர்.
 
கொங்கோவின் மையப்பகுதியில் உள்ள மழைக்காடுகளில் இக்குரங்கினமானது அதிகமாக வாழ்வதாக ஆராய்ச்சியாளர்கள் தெரிவிக்கின்றனர்.
 
இக்குரங்குகள் இறைச்சிக்காக வேட்டையாடப்படுவதாகவும் இதனால் இவ்வினம் வேகமாக அழியக்கூடிய சாத்தியங்கள் நிலவுவதாகவும் விஞ்ஞானிகள் தெரிவித்துள்ளனர்.
 
'லெசூலா' குரங்குகளானவை 'சேர்கோபிதகஸ் ஹம்லைனி' (Cercopithecus hamlyni) என்றழைக்கப்படும் ஆந்தை முகக் குரங்குகளின் முகத்தோற்றத்தினை ஒத்ததாகக் காணப்படுகின்ற போதிலும் இவை அவற்றிலிருந்து வேறுபட்டதென ஆராய்ச்சியாளர்கள் தெரிவிக்கின்றனர்.

ஆபிரிக்காவில் கடந்த 28 ஆண்டுகளில் கண்டுபிடிக்கப்பட்ட 2 ஆவது புதிய குரங்கினம் இதுவென்பது குறிப்பிடத்தக்கது.

## மேற்கோள்கள்

## பதிப்பீடு
* 

பகுப்பு:குரங்குகள்
பியார்னே இசுற்றூத்திரப்பு

**பியார்னே இசுற்றூத்திரப்பு** (*Bjarne Stroustrup*)  தென்மார்க்கைச் சேர்ந்த கணிப்பொறி ஆய்வாளர் ஆவார். புகழ்பெற்ற சி++ என்ற நிரலாக்க மொழியை, சி மொழியை அடிப்படையாகக் கொண்டு வடிவமைத்தவர் இவரே. தற்போது டெக்சாசு பல்கலைக்கழகத்தில் முனைவராய் உள்ளார். சி++ குறித்த பல்வேறு புத்தகங்களை எழுதியுள்ளார் சி++ மொழியை தரப்படுத்துவதிலும் முனைப்பாக உள்ளார்.

## வெளியிணைப்புகள்
* Bjarne Stroustrup's homepage	
* Bjarne Stroustrup's Texas A&M homepage 
* Meet Bjarne Stroustrup (Video) 	
* List of interviews with Bjarne Stroustrup 
* A hoax interview transcript with IEEE's ''Computer'' magazine.
* The real Stroustrup Interview with IEEE's ''Computer'' magazine, June 1998 (alternative)
* Computerworld Interview with Bjarne Stroustrup
* Bjarne Stroustrup's FAQ, Class 

பகுப்பு:1950 பிறப்புகள்
பகுப்பு:டென்மார்க் அறிவியலாளர்கள்
பகுப்பு:கணினி அறிவியல் முன்னோடிகள்
பகுப்பு:நிரலாக்க மொழி வடிவமைப்பாளர்கள்
பகுப்பு:வாழும் மக்கள்
பகுப்பு:சி++
பேரெயில்

**பேரெயில்** சங்ககாலத்தில் சிறப்புடன் விளங்கிய ஊர்களில் ஒன்று.

சங்ககாலப் புலவர் பேரெயின் முறுவலார் பேரெயில் என்னும் ஊரில் வாழ்ந்தவர். இந்த ஊர் இக்காலத்தில் மன்னார்குடி வட்டத்தில் ஓசைப்பேரையூர் என்னும் பெயருடன் விளங்குவதாக ரா. பி. சேதுப்பிள்ளை தன் ‘ஊரும் பேரும்’ என்னும் நூலில் குறிப்பிட்டுள்ளார். 

நம்பி நெடுஞ்செழியன் என்னும் சங்ககாலப் பாண்டியன் இறந்துபோனபோது அவனுக்காக இரங்கிப் பாடியுள்ளார். 
## அடிக்குறிப்பு

பகுப்பு:சங்க கால ஊர்கள்
சோழன் இலவந்திகைப்பள்ளித் துஞ்சிய நலங்கிள்ளி சேட்சென்னி

**சோழன் இலவந்திகைப்பள்ளித் துஞ்சிய நலங்கிள்ளி சேட்சென்னி** சங்ககாலச் சோழமன்னர்களில் ஒருவன். புலவர் கோனாட்டு எறிச்சலூர் மாடலன் மதுரைக் குமரனார் இவன் பெற்ற வெற்றியைப் புகழ்ந்து பாடியுள்ளார்.  இவனது இறுதிக் காலம் இலவந்திகைப்பள்ளி என்னுமிடத்தில் நிறைவுற்றது.
*இவன் வேல் தாங்கித் தேரேறிப் போருக்குச் செல்வது வழக்கம். 
*இவனைத் தாக்கியவர் வாழக் கண்டதும், அடி தொழுதவர் வருந்தக் கண்டதும் இல்லையாம்.
*நெல்வயலில் களையெடுக்கும் உழத்தியர் சிறந்த ஆம்பல் , நெய்தல் பூக்களைக் களைந்து எறிவார்களாம். 
*உழவர் விலாப் புடைக்க புதுநெல் சோறு தின்றுவிட்டு நெல்கட்டுகளைச் சுமந்து செல்லும்போது நடை தடுமாறுவார்களாம்.
* உழவரின் சிறுவர்கள் வைக்கோல் போரில் ஏறி இளநீரையும், நுங்கையும் பறித்து விளையாடுவார்களாம்.
## அடிக்குறிப்பு

பகுப்பு:சங்ககாலச் சோழர்
சங்கர் சங்கரமூர்த்தி

**சங்கர் சங்கரமூர்த்தி** (இறப்பு: செப்டம்பர் 9, 2012, அகவை 82) பிபிசி தமிழோசையின் முன்னாள் பொறுப்பாளரும், பிரபலமான வானொலி ஒலிபரப்பாளரும் ஆவார். ஆழ்ந்த தமிழ்ப் புலமை கொண்டவர். சிறந்த மொழிபெயர்ப்பாளர்.

## தமிழோசையில் பணி
தமிழ்நாடு, தென்காசியில் பிறந்த சங்கரமூர்த்தி 1966 முதல் 1991 வரை தமிழோசையில் பணியாற்றினார். அவர் பணியாற்றிய காலப் பகுதியில் தமிழோசை வாரமிருமுறை என்ற நிலையிலிருந்து வாரம் ஐந்து நாட்கள் ஒலிபரப்பு என்ற அளவுக்கு வளர்ந்தது. அக்காலகட்டத்தில் சேக்சுப்பியரின் நாடகங்கள் பலவற்றையும், கிரேக்க மகாகவி ஓமரின் இதிகாசங்களான இலியட், ஒடிசி போன்றவற்றையும், தமிழில் கவிதை நாடக வடிவில் தந்தார். பிரித்தானிய நாடகாசிரியர் பெர்னார்ட் சாவின் புகழ் பெற்ற நாடகமான “பிக்மேலியன்” என்ற நாடகத்தையும் சங்கர் தமிழில் மொழிபெயர்த்து தமிழோசையில் ஒலிபரப்பினார். இது தவிர அவரே சொந்தமாக பல வானொலி நாடகங்களையும் இயற்றினார்.

தமிழ்நாட்டுக்கும், இலங்கைக்கும் அவர் பல முறை சென்று நிகழ்ச்சிகளைத் தந்தார்.

## உசாத்துணை
*மறைந்தார் ஷங்கரன் - ஓர் ஒலிக் குறிப்பு, பிபிசி தமிழோசை
*பிபிசி சங்கர் சங்கரமூர்த்தி இலண்டனில் காலமானார், தினக்கதிர்

பகுப்பு:2012 இறப்புகள்
பகுப்பு:பிரித்தானியத் தமிழர்
பகுப்பு:பிபிசி தமிழோசை வானொலி ஒலிபரப்பாளர்கள்
மிக்கைல் ஆன்றனோவ்

மிக்கைல் ஆண்ட்ரனோவ் (), உருசிய நாட்டு இந்தியவியலாளரும் திராவிடவியலாளரும் ஆவார். இவர் உருசிய - தமிழ் அகராதி, உருசிய - மலையாள அகராதி, உருசிய - கன்னட அகராதி ஆகியவற்றைத் தொகுத்து வழங்கியுள்ளார்.

மிக்கைல், உருசிய நாட்டின் மாஸ்கோவில் இந்தியவியல் துறையில் பட்டம் பெற்றார். சென்னைப் பல்கலைக்கழகத்தில் முனைவர் பட்டம் பெற்றார்.

## படைப்புகள்
* பேச்சுத் தமிழ் மொழி மற்றும் அதன் வட்டார வழக்குகள், ஆண்ட்ரனோவ், 1962
* ரஷிய - தமிழ் அகராதி. ஆண்ட்ரனோவ், இப்ராகிமோவ்., யுகனோவா. 1965.
* மலையாள - ரஷிய அகராதி. ஆண்ட்ரனோவ், விளாதிமிர் மகரன்கோ, நாராயணி குட்டி உன்னிக்கிருட்ணன். 1971.
* கன்னட - ரஷிய  அகராதி. ஆண்ட்ரனோவ், தசுகோ, மகரன்கோ. மாஸ்கோ, 1979.
* திராவிட மொழிகளின் * ஒப்பீட்டு இலக்கணம்., 1994.
* வரலாற்றில் மலையாள மொழி இலக்கணம். - வைஸ்பேடன்: ஆராசோவிட்சு, 1996.
* வரலாற்று திராவிட மொழியியல். - முகப்பு. ஓரியண்டல் ஆய்வுகள், 1999.

பகுப்பு:1931 பிறப்புகள்
பகுப்பு:2009 இறப்புகள்
பகுப்பு:திராவிடவியலாளர்கள்